Լյուդվիգսբուրգ

Լյուդվիգսբուրգ (գերմ.՝ Ludwigsburg, ալեմանյան բարբառ՝ Ludisburg, Ludigsburg, Ludwigsburg), քաղաք Գերմանիայում՝ Բադեն-Վյուրթեմբերգ երկրամասում, որի շրջաններից մեկի վարչական կենտրոնն ու խոշորագույն բնակավայրն է։ Ենթակա է Շտուտգարտի վարչական օկրուգին, ընկած է Շտուտգարտ քաղաքի կենտրոնից 12 կիլոմետր դեպի հյուսիս, Նեկար գետի մոտ։ Զբաղեցնում է 43,33 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 87 735։ Պաշտոնական կոդը՝ 08 1 18 048։
Քաղաքի դիմագիծը բնորոշողը նրա գլխավոր տեսարժանությունն ու խորհրդանիշն է՝ Լյուդվիգսբուրգյան պալատը, որը բարոկկո ոճի ճարտարապետության ամենաընդարձակ նմուշներից մեկն է Եվրոպայում։ Բացի այդ, նախկին դքսական կեցավայրի շուրջը տարածվող լայնարձակ այգում կանգուն են Մանրեպո և Ֆավորիտ պալատները։ Ուշագրավ է նաև շուկայի հրապարակը՝ ավետարանական ու կաթոլիկ եկեղեցիներով։
Լյուդվիգսբուրգում է գտնվում նացիստների ոճրագործությունները հետաքննող դաշնային կենտրոնը։


== Պատմություն ==
Քաղաքի ներկայիս տարածքն ու շրջական բնակեցված են եղել դեռևս քարեդարյան ու բրոնզեդարյան ժամանակներում։ Տարածքում բացահայտվել են այդ ժամանակների մնացորդները պահպանող բազմաթիվ հնավայրեր։
1-ին դարի վերջերին հին հռոմեացիներն են գրավել տարածքը և իրենց տիրապետությունը հաստատել մինչև 260 թվականը, երբ Նեկարլանդը նվաճել են ալեմանները։
Լյուդվիգսբուրգի տարեգրությունն սկիզբ է առել 18-րդ դարի սկզբներին (1718–1723), երբ Վյուրթեմբուրգի դուքս Էբերհարտ Լյուդվիգն այստեղ հիմնադրել է իր իշխանության հզորությունը հայտանշող պալատը՝ ճարտարապետական բարոկկո ոճի ամենաընդարձակ նմուշը ներկայիս Գերմանիայի տարածքում։ Հետագայում դրան ավելացել են որսորդական կացարանը՝ Schloss Favorite-ը, դքսության աթոռանիստը՝ Seeschloss-ն ու Monrepos պալատը (1764–1768).։ Պալատի շուրջ բնակավայրն սկսել է ձևավորվել 1709 թվականից։ Այն քաղաքի կարգավիճակ է ստացել1718 թվականի ապրիլի 3-ին։ Այդ  նույն տարում Լյուդվիգսբուրգը դարձել է ոստիկանապետի նստավայր, 1938 թվականին էլ՝ շրջանային կենտրոն։
2008 թվականի սեպտեմբերի 28-ին քաղաքում տեղադրվել է 12 գայթաքարերից (գերմ.՝ Stolperstein) առաջինը։ Մեկ տարի անց քանդակագործ Գյունտեր Դեմնիգը վերադարձել է Լյուդվիգսբուրգ՝ նացիզմի զոհերի հիշատակին նոր գայթաքարեր տեղադրելու նպատակով։


== Ժողովրդագրություն ==


== Պատկերասրահ ==
Լյուդվիգսբուրգ - Ludwigsburg
		
		
		
		
		
		
		
		
		
		
		


== Քույր քաղաքներ ==
Լյուդվիգսբուրգի քույր քաղաքներն են՝

 Ֆրանսիա, Մոնբելյար (1950)
 Մեծ Բրիտանիա, Քայրֆիլլի, Ուելս (1960)
 Ղրիմ, Եվպատորիա (1990)
 ԱՄՆ, Սեյնթ Չարլզ, Միսսուրի (1996)
 Չեխիա, Նովի Յիչին (2012)


== Ծանոթագրություններ ==


== Գրականություն ==
Andrea Hahn։ Ludwigsburg, Stationen einer Stadt, Andreas Hackenberg Verlag, Ludwigsburg 2004, 3-937280-02-2
Gernot von Hahn, Friedhelm Horn։ Ludwigsburg, Stadt der Schlösser und Gärten, Medien-Verlag Schubert, Stuttgart 1998, 3-929229-55-2
Bruno Hahnemann։ Ludwigsburg. Stadt – Schlösser – Blühendes Barock, Verlag Ungeheuer + Ulmer, Ludwigsburg 1979
on the sidelines, Frederick Forsyth։ The Odessa File (0-553-27198-9)
Annette Weinke, Eine Gesellschaft ermittelt gegen sich selbst. Die Geschichte der Zentralen Stelle Ludwigsburg 1958–2008 (Darmstadt։ Wissenschaftliche Buchgesellschaft, 2008).
Hans H. Pöschko (Hg.), Die Ermittler von Ludwigsburg. Deutschland und die Aufklärung nationalsozialistischer Verbrechen (Berlin։ Metropol 2008).
Tobias Herrmann / Gisela Müller, Mitteilungen aus dem Bundesarchiv. Themenheft 2008: Die Außenstelle Ludwigsburg (Koblenz։ Bundesarchiv 2008).


== Արտաքին հղումներ ==
Լյուդվիգսբուրգի պաշտոնական կայքէջը
Tourism Information about Ludwigsburg (Գերմաներեն)
Լյուդվիգսբուրգ հոդվածը Curlie-ում (ըստ DMOZ-ի)
Քաղաքի պաշտոնական կայքէջը
Carl-Schaefer-Schule (Գերմաներեն)
Elly-Heuss-Knapp Realschule (Գերմաներեն)
Eugen-Bolz Hauptschule (Գերմաներեն)
Friedrich-Schiller-Gymnasium (Գերմաներեն)
Goethe-Gymnasium (Գերմաներեն)
Gottlieb-Daimler Realschule Archived 2020-12-05 at the Wayback Machine. (Գերմաներեն)
Moerike-Gymnasium (Գերմաներեն)
Oststadt Hauptschule (Գերմաներեն)
Otto-Hahn-Gymnasium Archived 2018-10-20 at the Wayback Machine. (Գերմաներեն)
Uhlandschule Hauptschule (Գերմաներեն)
Oscar-Walcker-Schule (Գերմաներեն)